Document ID: 32008R0386

KOMISIJAS REGULA (EK) Nr. 386/2008
(2008. gada 29. aprīlis),
ar ko nosaka eksporta kompensācijas par pienu un piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1) un jo īpaši tās 31. panta 3. punktu,
tā kā:
(1)
Regulas (EK) Nr. 1255/1999 31. panta 1. punktā paredzēts, ka starpību starp minētās regulas 1. pantā uzskaitīto produktu cenu pasaules tirgū un šo produktu cenu Kopienas tirgū var atlīdzināt ar eksporta kompensāciju.
(2)
Ņemot vērā pašreizējo stāvokli piena un piena produktu tirgū, eksporta kompensācijas nav jānosaka.
(3)
Tirdzniecības, attīstības un sadarbības nolīgums (TASN) starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, kas apstiprināts ar Padomes Lēmumu 2004/441/EK (2), ir stājies spēkā 2004. gada 1. maijā. Eiropas Kopienas un Dienvidāfrikas sarunās par paātrināto siera tirdzniecības liberalizāciju puses ir vienojušās, ka siera tirdzniecībai starp abām pusēm netiks piemērotas nekādas eksporta kompensācijas.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Eksporta kompensācijas, kā paredzēts Regulas (EK) Nr. 1255/1999 31. pantā, nepiešķir par šīs regulas pielikumā minētajiem produktiem.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 29. aprīlī

Labels: 3
17